Referat af bestyrelsesmøde i Grundejerforeningen Strandskovgård

Sted: Birketoften 3.

Tid: 13.06.2020; kl. 15:00

Deltagere: Frank Rasmussen, Thøger Larsen, Thea Bang og Christian Lorentsen (referent)

Dagsorden:

1. Nyt fra foreningsformanden
2. Nyt fra næstformand
3. Nyt fra fg. kasserer
4. Nyt fra fg. sekretær
5. Nyt fra web-master
6. Nyt fra vejformand
7. Nyt fra drænformand
8. Nyt fra fg. formand for strandgrunden
9. Eventuelt

Ad. 1 Bestyrelsen orienteres om, at der har været 3 klagesager hvoraf en klage om hundeglam, en tvist om hegning og en klage om manglende oprydning på parcel. Indhold af klagesager refereres ikke.

Keld og Charlotte er udtrådt af bestyrelsen. Keld er flyttet til Nordvestjylland – jeg har takket for hans indsats og Thøger har givet ham en købmandskurv, som tak for indsatsen. Charlotte har meddelt bestyrelsen, at hun efter eget ønske fratræder bestyrelsen med øjeblikkelig virkning. Thøger har givet hende en købmandskurv, som tak for indsatsen

Ordinær generalforsamling for 2020 afholdes den 26.09.2020. Jeg kontakter Tino på Kulhuse Kroen for at reservere møderum og kaffe, vand og øl.

Samtlige bestyrelsesmedlemmer ønsker at fortsætte med arbejdet i foreningens bestyrelse.

Jeg har talt med 2 medlemmer i foreningen, som har givet tilsagn om at stille op ved bestyrelsesvalget den 26.09.2020. Bestyrelsesmedlemmerne tiltræder valg af de to medlemmer.

Posten som sekretær i bestyrelsen er vakant efter seneste generalforsamling. Thea og jeg deler arbejdsopgaverne henhørende under arbejdet som sekretær.

Det er nødvendigt at lave nogle småjusteringer til foreningens vedtægter. Jeg laver udkast til fremlæggelse på førstkommende bestyrelsesmøde.

Ad. 2 Intet nyt fra næstformand.

Ad. 3 På generalforsamlingen 2020 fremlægges regnskaberne for 2017 (manglende afstemmelighed) 2018 (ikke fremlagt) og 2019 (lavet af formanden) til godkendelse.

Frem til næstkommende bestyrelsesmøde skal jeg som fg. kassereren bruge budgettal for 2020 for hvert enkelt funktionsområde.

Foreningen køber et regnskabsprogram, som kassereren kan bruge til bogføringen. Det letter også væsentligt arbejdet med at opstille årsregnskabet i foreningen.

Betaling af kontingent for 2020 har været nødlidende. Pr.01.04.2020 manglede 70 parceller at betale kontingent. Kassereren har været rund til samtlige 70 parceller med en erindringsskrivelse. Pr. 12.06.2020 er der 26 restanter heraf 2 døde. Kassereren indstiller, at der udsendes et rykkerbrev til 24 restanter. Da foreningen er overgået til ny betalingsform aftales, at der udsendes erindringsbrev nr. 2 pr. Udsendelse pr. brev betyder, at der pålignes restanterne et brevpostgebyr er på 50,00 kr.

Betaler enkelte af restanterne fortsat ikke kontingent med gebyr udsendes rykkerbrev med påligning af rykkergebyr på 250 kr. Betaler man fortsat ikke restancen sendes disse sager - uden yderligere tilskrivning fra foreningens side til retlig inkasso – i overensstemmelse med reglerne herom i foreningens vedtægter.

Ad. 4 Der har været godt salg af sommerhuse i vort område, hvilket har medført mange panthaverforespørgsler. Thea og jeg arbejder pt. på at lave et velkomstbrev til nye medlemmer.

Der mangler fortsat mailadresse på ca. 1/3 af medlemmerne. Thea undersøger, hvordan vi får indhentet flest mulige e-mailadresser på medlemmerne.

Ad. 5 Nyt fra web-master. Thea har lavet et oplæg til velkomstbrev til nye medlemmer af foreningen.

Formand og Thea diskuterer indhold og form i velkomstbrevet frem til førstkommende bestyrelsesmøde.

Thea stiller forslag om, at man på foreningens hjemmeside fjerner navnelisten over medlemmerne. Formanden er noget bekymret herover, og det aftales, at navnelisten i en prøveperiode nedtages, dog således, at hvis der viser sig behov for brug af listen, at denne kan gendannes. Der oprettes i stedet for en ny fane på hjemmesiden, hvor der indsættes et link, hvor igennem man altid kan søge oplysninger om en konkrete ejer af en ejendom.

Ad. 6 Nyt fra vejformand. Thøger oplyser, at status på vejene er fin, og at rabatter og hegn mod vejene passes – med få undtagelser – fint fra medlemmernes side. Thøger kontakter de medlemmer, som er lidt bagefter med pasning af rabatter og hegn.

Thøger ønsker at udvide vejareal på Elmetoften, da den er meget smal. Der er mulighed for udvidelse af vejareal ud mod hegn mod det militære område. Frank oplyser, at der ligger et nedgravet dræn og at terrænet er meget vådt, så en udvidelse af vejarealet kan blive ganske bekostelig.

Thøger frafalder herefter ønsket om udvidelse af vejarealet Elmetoften.

Ad. 7 Nyt fra drænformand. Frank omtalte løst rapporten, som foreningen har købt hos vandteknikeren. Anbefalingen af at foreningen etablerer et sidedræn parallelt eksisterende hoveddræn er klar. Der er dog problemer med finansiering af det nye sidedræn – det er en bekostelig sag – og der ud over kommer, hvorledes etablering af sidedrænet skal fremlægges for foreningens medlemmer.

Frank arbejder videre med projektet frem til ordinær generalforsamling.

Ad. 8 Nyt fra fg. Formand for strandgrund. Thøger går i samarbejde med Lars-Bo i gang med at reparere bommen til strandgrunden. Thøger står videre for Sankt Hans arrangementet på strandgrunden, Formanden tilbyder at køre brænde ned på strandgrunden til Sankt Hans bålet. Sange, musik mv. til Sankt Hans arrangementet sørger Thøger for.

Ad. 9 Eventuelt – intet at referere.

Mødet sluttet kl. 19:30

Referent: Christian Lorentsen